Carl Fredrik Petlund

Carl Fredrik Petlund (født 27. september 1931 i Oslo) er en norsk lege. Han er kjent for sitt arbeid med lymfødem og regnes som en foregangsmann innen lymfødembehandling i Norge.«Lymfødem: Når de som bør vite, ikke vet..», Dagens Medisin, nr. 11, 2001.

Petlund ble i 1956 cand.med. og ble i 1966 spesialist i fysikalsk medisin og rehabilitering.Aftenposten, 27. september 2001, s. 18. I årene 1976 til 1990 var Petlund ved avdeling for fysikalsk medisin ved Rikshospitalet.Aftenposten, 27. september 2006, s. 12. 

Fra 1991 arbeidet Petlund som overlege ved  Norsk Lymfødemklinikk, som han i også var med å etablere. Petlund har engasjert seg for utbredelse av kjennskap til lymfødembehandling og har vært særlig aktiv i kursing av fysioterapeuter. Han har publisert artikler om lymfødem og har sammen med Arnfinn Engeset forfattet læreboken Lymfødem: Klinikk og behandling, som har kommet i flere utgaver. Petlund har vært leder for Norsk Forening for Fysikalsk medisin. 

I 2010 ble Petlund utnevnt til ridder av 1. klasse av St. Olavs Orden for sin innsats innen lymfologi.Utnevnelse til St. Olavs Orden, kongehuset.no, 16. juni 2010.

 Bøker 
 Arnfinn Engeset og Carl Fredrik Petlund: Lymfødem: Klinikk og behandling, 1. utgave, Oslo: TANO, 1988; revidert utgave, Oslo: Gyldendal akademisk, 2000
 Carl Fredrik Petlund (red.): Tekniske og ortopediske hjelpemidler for funksjonshemmede, Oslo: Tanum, 1974
 Carl Fredrik Petlund: Prevalence and invalidity from stroke in Aust-Agder county of Norway, Oslo:  Universitetsforlaget, 1970

 Referanser 

Kategori:Riddere av 1. klasse av St. Olavs Orden
Kategori:Norske leger
Kategori:Personer fra Oslo
Kategori:Fødsler i 1931